****

**KAZLŲ RŪDOS SAVIVALDYBĖS TARYBA**

# **SPRENDIMAS**

**DĖL BENDRADARBIAVIMO SU KAUNO KOLEGIJA**

2023 m. rugsėjo d. Nr. TS-

Kazlų Rūda

Vadovaudamasi Lietuvos Respublikos vietos savivaldos įstatymo 15 straipsnio 2 dalies 18 punktu, Kazlų Rūdos savivaldybės tarybos 2016 m. gruodžio 28 d. sprendimu Nr. TS V(19)-2724 „Dėl Kazlų Rūdos savivaldybės vardu sudaromų sutarčių pasirašymo tvarkos aprašo patvirtinimo“ patvirtinto Kazlų Rūdos savivaldybės vardu sudaromų sutarčių pasirašymo tvarkos aprašo 3.1, 4, 5 punktais Kazlų Rūdos savivaldybės taryba n u s p r e n d ž i a:

1. Bendradarbiauti su Kauno kolegija, plėtojant aukštojo mokslo studijų prieinamumą Kazlų Rūdos mokyklų mokiniams, mokytojams ir vietos gyventojams, sutelkiant intelektualinį potencialą ir rengiant naujas formalaus mokymo bei neformaliojo suaugusiųjų švietimo ir tęstinio mokymosi programas, rengiant ir vykdant tarptautinius projektus, organizuojant mokslinius taikomuosius tyrimus, kultūrinius ir edukacinius renginius, stiprinant pedagogų, socialinių darbuotojų ir kitų sričių specialistų profesinius ryšius ir kompetencijas, analizuojant rinką ir verslo vystymąsi, ugdant kolegijos studentų praktinius įgūdžius, sudarant sąlygas Kazlų Rūdos mokyklų mokiniams naudotis kolegijos materialine baze (laboratorijomis) rengiant brandos baigiamuosius darbus, skleidžiant naujas idėjas.

2. Pritarti Kauno kolegijos ir Kazlų Rūdos savivaldybės bendradarbiavimo sutarties projektui (pridedama).

3. Įgalioti Kazlų Rūdos savivaldybės merą pasirašyti šio sprendimo 2 punkte nurodytą bendradarbiavimo sutartį.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas)arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

 PRITARTA

 Kazlų Rūdos savivaldybės tarybos

 2023 m. rugsėjo d. sprendimu

 Nr. TS-

**BENDRADARBIAVIMO SUTARTIS**

2023 m. rugsėjo d.

Kazlų Rūda / Kaunas

 Ši bendradarbiavimo sutartis, toliau vadinama **Sutartimi**, sudaryta tarp **Kazlų Rūdos savivaldybės**, kodas 188777932, registracijos adresas Atgimimo g. 12, Kazlų Rūda, Lietuva (toliau vadinama – **Savivaldybė**), atstovaujama Mero Manto Varaškos, ir **VšĮ Kauno kolegija**, kodas 111965284, registracijos adresas Pramonės pr. 20, Kaunas, Lietuva (toliau – **Kolegija**), atstovaujama direktoriaus Andriaus Brusoko, veikiančio pagal Kolegijos statutą. Savivaldybė ir Kolegija šioje Sutartyje kartu vadinami Šalimis, o kiekviena atskirai – Šalimi,

**Atsižvelgdamos į tai, kad**:

1. **Savivaldybė** siekia stiprinti vietos savivaldą, skatinant aktyvų socialinių partnerių įsitraukimą į regioninės plėtros įgyvendinimo procesus, bendradarbiaujant ir priimant kūrybiškus, efektyvius ir atsakingus sprendimus, nešančius naudą visam regionui.
2. **Kolegija,** moderni, socialiai atsakinga, versli, tarptautinį pripažinimą pasiekusi aukštojo mokslo institucija, puoselėjanti šalies tautinę kultūrą ir tradicijas, vykdydama kokybiškas aukštojo mokslo studijas, orientuotas į praktinę veiklą, besimokančiojo ir visuomenės poreikius bei plėtodama mokslo ir meno taikomąją veiklą, siekia prisidėti prie kokybiškų regiono plėtros pokyčių, didinant aukštojo mokslo studijų prieinamumą regionuose, rengiant darbo rinkai reikalingus specialistus bei sutelkiant intelektualinį potencialą regiono darniai ir dinamiškai plėtrai.
3. Šalių bendradarbiavimas, tarpusavio pagalba ir socialinė partnerystė padės lengviau pasiekti abiejų Šalių siekiamus visuomenei naudingus tikslus.
4. Sudarydamos šią Sutartį Šalys siekia užfiksuoti savo galutinį susitarimą dėl bendradarbiavimo sąlygų ir tvarkos,

**Šalys**, ketindamos prisiimti sutartinius įsipareigojimus, **susitarė ir sudarė šią Bendradarbiavimo sutartį** (toliau – **Sutartis**):

1. Sutarties dalykas

Šioje Sutartyje nustatyta tvarka ir sąlygomis Šalys sutinka bendradarbiauti su Kauno kolegija, plėtojant aukštojo mokslo studijų prieinamumą Kazlų Rūdos mokyklų mokiniams, mokytojams ir vietos gyventojams, sutelkiant intelektualinį potencialą rengiant naujas formalaus mokymo bei neformaliojo suaugusiųjų švietimo ir tęstinio mokymosi programas, rengiant ir vykdant tarptautinius projektus, organizuojant mokslinius taikomuosius tyrimus, kultūrinius ir edukacinius renginius, stiprinant pedagogų, socialinių darbuotojų ir kitų sričių specialistų profesinius ryšius ir kompetencijas, analizuojant rinką ir verslo vystymąsi, ugdant Kolegijos studentų praktinius įgūdžius, sudarant sąlygas Kazlų Rūdos mokyklų mokiniams naudotis Kolegijos materialine baze (laboratorijomis) rengiant brandos baigiamuosius darbus, skleidžiant naujas idėjas.

1. Šalių pareigos
	1. **Šalys įsipareigoja** teikti pasiūlymus raštu ir (ar) žodžiu, koordinuoti veiksmus, rengti bendras iniciatyvas, projektus, dalintis gerąja patirtimi, taip pat bendradarbiauti kitais būdais dėl:
		1. Savivaldybės ir Savivaldybės administracijos darbuotojų supažindinimo su Kolegijos veikla ir Kolegijos akademinės bendruomenės narių supažindinimo su Savivaldybės veikla, skatinant savanorišką įsitraukimą į Šalių bendrai organizuojamas veiklas;
		2. formalaus mokymo programų, įskaitant ir neformaliojo suaugusiųjų švietimo ir tęstinio mokymosi programas, rengimo ir įgyvendinimo;
		3. inovatyvių veiklos priemonių sukūrimo ir įgyvendinimo akademinėje, technologijų, verslo, viešojo administravimo ir kt. srityse;
		4. metodinės medžiagos rengimo ir leidybos;
		5. mokslo taikomųjų projektų, įskaitant ir tarptautinius, rengimo ir įgyvendinimo;
		6. nacionalinių ir (ar) tarptautinių mokslinių ir (ar) praktinių konferencijų, apvalaus stalo diskusijų ir kitų viešų kultūrinių, edukacinių renginių organizavimo;
		7. geranoriško tarpusavio metodinių ir (ar) dalykinių konsultacijų, susijusių su Šalių veikla, teikimo, įsitraukimo į aktualias Šalims darbo grupes.
	2. **Kolegija** įsipareigoja:
		1. Aktyviai bendradarbiauti su Savivaldybe, kaip numatyta Sutarties 2.1.1. – 2.1.7. punktuose.
		2. Gavus Savivaldybės prašymą, kiekvienu atveju aptartomis sąlygomis informuoti Kolegijos akademinės bendruomenės narius apie galimybę dalyvauti Savivaldybės organizuojamose veiklose, o taip pat apie jų eigą ir sąlygas.
		3. Sudaryti galimybes Kolegijos įvairių studijų programų studentams įgyti praktinių įgūdžių organizuojant studentų praktikas Savivaldybėje.
		4. Sudaryti galimybes Kazlų Rūdos savivaldybės mokiniams, mokytojams naudotis Kolegijos materialine baze (laboratorijomis, įranga), bibliotekos informaciniais ištekliais brandos darbų rengimui pagal mokslo taikomosios veiklos sutartis.
		5. Paskirti atsakingus darbuotojus, kurie bus atsakingi už bendradarbiavimą su Savivaldybe.
	3. **Savivaldybė** įsipareigoja:
		1. Aktyviai bendradarbiauti su Kolegija, kaip numatyta Sutarties 2.1.1. –2.1.7. punktuose.
		2. Pagal galimybes sudaryti sąlygas Kolegijos įvairių studijų programų studentams / klausytojams atlikti pažintinę, mokomąją, baigiamąją, profesinės veiklos, neformaliojo švietimo programų praktiką ir (ar) realizuoti praktinių darbų užsiėmimus studijų planuose numatytu ir tarpusavyje suderintu laiku. Praktikos atlikimo tvarka, sąlygos bei šalių teisės ir pareigos nustatomos trišalėje sutartyje, kurią pasirašo Savivaldybė, Kolegija ir praktiką atliksiantis studentas.
		3. Gavus Kolegijos prašymą, pagal galimybes įvairiais būdais dalyvauti Kolegijos studentų ugdymo procese.
		4. Gavus Kolegijos prašymą, kiekvienu atveju aptartomis sąlygomis, informuoti Savivaldybės darbuotojus apie galimybę dalyvauti Kolegijos organizuojamose veiklose, o taip pat apie jų eigą ir sąlygas.
		5. Paskirti atsakingus darbuotojus, kurie bus atsakingi už bendradarbiavimą su Kolegija.
		6. Vykdydama sutartinius įsipareigojimus iš šios Sutarties, Savivaldybė turi teisę pasitelkti trečiuosius asmenis, tačiau šiuo atveju už tinkamą įsipareigojimų vykdymą atsako Savivaldybė.
	4. Šalims prieinamais informacijos kanalais (tinklapis, socialiniai tinklai, kt.) skleisti informaciją apie Šalių bendradarbiavimą, vykdomus bendrus projektus, organizuojamus renginius, parodas, kt., nurodant partnerystę; skelbti Šalies logotipą tinklapyje; visą su bendradarbiavimu susijusią informaciją viešinti, suderinus su Šalies nurodytu už Sutartį atsakingu atstovu. Kiekviena Šalis turi teisę reikalauti, kad bet kuri Šalis pateiktų norimą informaciją žodžiu arba raštu.
	5. Šalys susitaria, kad Sutarties 2.1.1 – 2.1.7 papunkčiai apibrėžia pagrindines Savivaldybės ir Kolegijos bendradarbiavimo sritis. Šalys pasilieka teisę laisva ir gera valia sudaryti išsamius susitarimus, detalizuojančius Sutarties 2.1.1 – 2.1.7 numatytus bendradarbiavimo būdus ir jų įgyvendinimą.
	6. Šalys pasilieka teisę atskiro rašytinio Šalių sutarimo pagrindu bendradarbiauti ir kitose, Sutarties 2.1.1 – 2.1.7 papunkčiuose nenumatytose srityse.
2. Konfidencialumas
	1. Šalys susitaria laikyti šią Sutartį, išskyrus Sutarties sudarymo faktą, ir visą jos pagrindu viena kitai perduodamą informaciją paslaptyje neterminuotai, neatsižvelgiant į tai, ar ta informacija pateikiama žodžiu ar raštu. Šalys susitaria neatskleisti konfidencialios informacijos jokiai trečiai šaliai be išankstinio raštiško ją pateikusios Šalies sutikimo, o taip pat nenaudoti konfidencialios informacijos asmeniniams ar trečiųjų asmenų poreikiams, išskyrus atvejus, kai tokia informacija turi būti atskleista valstybės institucijoms, kai to reikalauja teisės aktai, taip pat Šalių finansų ar kitos srities specialistui / patarėjui, advokatams, auditoriams ir kitiems asmenims, kurie *ex officio* yra įpareigoti išlaikyti informacijos konfidencialumą. Visa Šalių suteikta informacija yra laikoma konfidencialia, nebent viena iš Šalių raštu patvirtins, kad tam tikra pateikta informacija nėra konfidenciali.
	2. Konfidencialia informacija taip pat laikoma:
		1. Elektronine forma, raštu ar kitu būdu išreikšta informacija, gauta vykdant Sutartį;
		2. Duomenys, asmens duomenys, elektroniniai duomenys, archyvuota informacija ir kita informacija, paruošta Šalies darbuotojų.
	3. Asmuo, kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šio straipsnio nuostatą ir naudoti tokią informaciją tik tam tikslui, kuriam ji buvo suteikta. Šio straipsnio nuostatos netaikomos informacijai, kuri yra ar tampa prieinama viešai arba gauta atskleidus ar turi būti atskleista pagal teisės aktų reikalavimus. Šalis, pažeidusi šioje Sutartyje numatytus įsipareigojimus – saugoti konfidencialią informaciją ir jos neatskleisti, privalo atlyginti kitai Šaliai šios Sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.
	4. Šalys žino, sutinka ir įsipareigoja neskleisti, negarsinti, neperduoti tretiesiems asmenims konfidencialios informacijos, šia informacija naudotis tik Sutarties įvykdymo tikslui, o pasibaigus Sutarties galiojimui ar Sutartį nutraukus – grąžinti konfidencialią informaciją kitai Šaliai ar pateiktą informaciją sunaikinti.
	5. Visą informaciją, gautą Sutarties vykdymo metu, Šalys gali naudoti savo vykdomos veiklos tikslais ir tai nebus laikoma pažeidimu.
	6. Sutarties galiojimo laikotarpiu, esant poreikiui, Šalys gali pasirašyti atskirą konfidencialumo susitarimą, kuriame gali būti nustatytos kitos konfidencialią informaciją reglamentuojančios nuostatos.
3. Asmens duomenų apsauga
	1. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas).
	2. Kiekviena Šalis, tvarkydama gautus asmens duomenis Sutarčiai vykdyti, yra duomenų valdytojas, kaip apibrėžta teisės aktuose. Kiekviena Šalis yra atsakinga už asmenų (duomenų subjektų) informavimą apie jų asmens duomenų tvarkymą, kurį atlieka kaip asmens duomenų valdytojai, nebent Sutartie sąlygos numato kitaip.
	3. Šalys įsipareigoja:
		1. ES ir LR teisės aktų nustatyta tvarka šios Sutarties vykdymo tikslais tvarkyti ir saugoti Šalims pateiktus asmens duomenis bei užtikrinti tvarkomų asmens duomenų konfidencialumą;
		2. bendradarbiaujant tarpusavyje ir pagal galimybes suteikti viena kitai pagalbą, kad kita Šalis galėtų laikytis savo įsipareigojimų pagal asmens duomenų apsaugą reglamentuojančius teisės aktus;
		3. užtikrinti galimybes duomenų subjektams naudotis savo teisėmis pagal Reglamentą;
		4. raštu informuoti viena kitą apie kiekvieną asmens duomenų saugumo pažeidimą, susijusį su kitos Šalies perduotais asmens duomenimis;
		5. informuoti fizinius asmenis (savo darbuotojus ir kitus asmenis), kuriuos Šalys pasitelkia Sutarčiai vykdyti, kad jų asmens duomenys gali būti perduoti kitai Šaliai ir gali būti Šalių tvarkomi Sutarties vykdymo tikslais. Fiziniai asmenys turi būti informuojami iki jų pasitelkimo Sutarties vykdymui arba iki jų duomenų perdavimo kitai Šaliai momento.
4. Intelektinė nuosavybė
	1. Turtinės teisės į visus intelektinės nuosavybės objektus, sukurtus vykdant sutartinius įsipareigojimus, priklausys intelektinės nuosavybės objektus sukūrusiai Šaliai, išskyrus atvejus, kai atskiru rašytiniu susitarimu Šalys susitars kitaip.
5. Šalių pareiškimai
	1. Šalyspareiškia, kadyra tinkamai pagal Lietuvos Respublikos įstatymus įsteigti ir veikiantys juridiniai asmenys, pagal galiojančių teisės aktų reikalavimus ir vidines organizacijos taisykles turintys teisę prisiimti šioje Sutartyje numatytus įsipareigojimus.
	2. Šalys pareiškia, kad Sutarties pasirašymo metu jos atskleidė visus savo santykius su trečiosiomis šalimis, kurios gali sukelti interesų konfliktą ir (ar) apsunkinti įsipareigojimų pagal šią Sutartį įvykdymą.
	3. Šalys pareiškia, kad prieš sudarant šią Sutartį joms buvo suteikta išsami ir suprantama informacija apie sutartinių įsipareigojimų prigimtį, sutarties sąlygas, galimas pasekmes bei kita apsisprendimui sudaryti Sutartį reikalinga informacija.
6. Nenugalima jėga
	1. Šalis atleidžiama nuo atsakomybės už bet kokių įsipareigojimų pagal šią Sutartį neįvykdymą ar netinkamą vykdymą, jeigu tai įvyko dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir nebuvo galima užkirsti kelio šių aplinkybių ar jų pasekmių atsiradimui.
	2. Jeigu nenugalimos jėgos aplinkybė yra laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos jėgos įtaką Sutarties vykdymui.
	3. Nenugalimos jėgos aplinkybėmis besiremianti Šalis privalo:
		1. Per 3 (tris) kalendorines dienas nuo nenugalimos jėgos aplinkybių atsiradimo, pranešti apie jas kitai Šaliai ir, jeigu įmanoma, nurodyti numatomą šių aplinkybių pasibaigimo laiką;
		2. Per 7 (septynias) kalendorines dienas nuo nenugalimos jėgos aplinkybių atsiradimo, pateikti kitai Šaliai įrodymus, kurie patvirtintų, kad ji ėmėsi visų pagrįstų priemonių ir dėjo visas pastangas, kad sumažintų nuostolius ir neigiamas pasekmes;
		3. Išnykus nenugalimos jėgos aplinkybėms, nedelsiant pranešti apie tai kitai Šaliai.
	4. Šalis atleidžiama nuo atsakomybės nuo nenugalimos jėgos aplinkybių atsiradimo momento arba, jeigu Šalis laiku nepateikė pranešimo apie nenugalimos jėgos aplinkybių atsiradimą, nuo pranešimo tinkamo įteikimo momento. Jeigu Šalis laiku nepraneša kitai Šaliai apie nenugalimos jėgos aplinkybių atsiradimą, ji privalo kompensuoti kitai Šaliai nuostolius, kuriuos ši patyrė dėl to, kad pranešimas nebuvo įteiktas arba nebuvo įteiktas laiku.
7. Sutarties galiojimas ir pasibaigimas
	1. Sutartis įsigalioja nuo jos pasirašymo dienos ir galioja 5 metus.
	2. Bet kuri Šalis turi teisę bet kuriuo metu vienašališkai ir nesikreipdama į teismą nutraukti Sutartį, raštu pranešusi kitai Šaliai apie ketinimą nutraukti Sutartį prieš 30 (trisdešimt) kalendorinių dienų. Tokiu atveju Šalys įsipareigoja geranoriškai bendradarbiauti ir dėti protingas pastangas tam, kad jų tarpusavio santykiai būtų nutraukti labiausiai kiekvienos Šalies interesus atitinkančiu būdu.
	3. Bet kuri Šalis turi teisę vienašališkai ir nesikreipdama į teismą nutraukti Sutartį, jeigu kita Šalis dėl nenugalimos jėgos aplinkybių negali tinkamai vykdyti savo įsipareigojimų pagal šią Sutartį ilgiau kaip 60 (šešiasdešimt) kalendorinių dienų. Tokio rašytinio pranešimo įteikimas ir pranešime nurodyto Sutarties nutraukimo termino suėjimas yra juridinis faktas, nutraukiantis šią Sutartį.
8. Sutarties vientisumas
	1. Ši Sutartis atspindi galutinį Šalių susitarimą dėl šios Sutarties objekto ir panaikina visas ankstesnes Šalių sutartis, susitarimus ar susirašinėjimą.
9. Sutarties pakeitimai ir papildymai
	1. Visi Sutarties pakeitimai, papildymai ir priedai galioja tik tuo atveju, jeigu jie yra sudaryti raštu ir tinkamai pasirašyti visų Šalių tinkamai įgaliotų atstovų.
10. Teisių ir pareigų perleidimas bei įgyvendinimas
	1. Be kitos Šalies išankstinio rašytinio sutikimo nei viena Šalis neturi teisės perleisti pagal šią Sutartį prisiimtų teisių ir pareigų (visų ar dalies).
	2. Šalių reorganizavimas arba juridinio asmens, kaip civilinių teisių objekto, valdymo arba nuosavybės teisių perleidimas nėra laikomas Sutarties pažeidimu ir šiems veiksmams atlikti nėra būtina gauti kitos Šalies sutikimą, tačiau apie tai kita Šalis turi būti informuota raštu.
11. Sutarties sąlygų negaliojimas
	1. Vienos iš Sutarties sąlygų negaliojimas nedaro negaliojančios visos Sutarties, išskyrus atvejus, kai Šalys be tos sąlygos Sutarties nebūtų sudariusios.
	2. Šalys susitaria, kad vienos iš Sutarties sąlygų negaliojimo atveju, jeigu toks jos negaliojimas nedaro negaliojančios visos Sutarties, minėta sąlyga Šalių rašytiniu susitarimu turės būti nedelsiant pakeista nauja galiojančia sąlyga, kuri pagal prasmę ir turinį būtų artimiausia negaliojančiai sąlygai bei turėtų analogišką teisinį ir ekonominį rezultatą, kaip ir pakeistoji sąlyga.
12. Taikytina teisė ir ginčų sprendimas
	1. Sutarčiai ir su ja susijusiems santykiams tarp Šalių, įskaitant Sutarties sudarymo, galiojimo, negaliojimo ir nutraukimo klausimams taikoma ir Sutartis aiškinama pagal Lietuvos Respublikos teisę.
	2. Bet kokie iš Sutarties kylantys ginčai, nesutarimai ar prieštaravimai sprendžiami derybų būdu. Šalims per 30 (trisdešimt) kalendorinių dienų nesusitarus, Šalys gali perduoti ginčus spręsti Lietuvos Respublikos teismams.
	3. Šios Sutarties pagrindu nei vienai iš Šalių neatsiranda atsakomybė už dėl kitos Šalies veiksmų ir/ar neveikimo galinčią kilti žalą.
13. Pranešimai
	1. Visi pagal Sutartį siunčiami pranešimai ir kita informacija turi būti parašyti lietuvių kalba ir pripažįstami tinkamai įteiktais, jei adresuoti žemiau nurodytu Šalies, kuriai toks pranešimas ar informacija yra siunčiami, el. pašto adresu, buveinės adresu arba kitu adresu, kurį tokia Šalis gali nurodyti rašytiniu pranešimu kitai Šaliai:

|  |  |
| --- | --- |
| **Siunčiant Savivaldybei:** | **Siunčiant Kolegijai:** |
| Kam: |  | Kam: |  |
| Adresas:  | Atgimimo g. 12, 69443Kazlų Rūda, Lietuva | Adresas: | Pramonės pr. 20, 50468Kaunas, Lietuva |
| Tel.: | (8 343) 95276 | Tel.: | (8 37) 352324 |
| El. paštas:  | priimamasis@kazluruda.lt | El. paštas: | rastine@go.kauko.lt |

* 1. Pranešimai ir kita informacija yra laikoma tinkamai įteikta:
		1. Tą pačią dieną, kai įteikiami asmeniškai;
		2. Faktinio gavimo dieną, kai siunčiami registruotu paštu iš anksto apmokant pašto išlaidas (raštu patvirtinant gavimą); arba
		3. Kitą darbo dieną po to, kai jie nusiunčiami faksu ir (ar) elektroniniu paštu raštu patvirtinant apie pranešimo gavimą.
1. Sutarties egzemplioriai
	1. Ši Sutartis yra sudaryta 2 (dviem) originaliais egzemplioriais lietuvių kalba, kurių kiekvienas turi vienodą teisinę galią. Elektronine forma sudaryta sutartis yra prilyginama rašytinei sutarčiai ir yra saugoma Šalių nustatyta tvarka. Telekomunikacijų įrenginiais perduota, pasirašyta ir skenuota sutartis turi tokią pačią teisinę galią kaip ir įprastai pasirašyta popierinė sutartis, išskyrus atvejus, kai neįmanoma identifikuoti teksto ir (ar) parašo.
2. Už sutarties vykdymą atsakingi asmenys
	1. Kauno kolegijos direktoriaus pavaduotojas mokslui ir partnerystei Mantas Dilys, tel. 8 600 97989, el. p. mantas.dilys@go.kauko.lt)
	2. Kazlų Rūdos savivaldybės Švietimo, kultūros ir sporto skyriaus vedėja Ina Živatkauskienė, tel. 8 645 42147, el. p. ina.zivatkauskiene@kazluruda.lt
3. Šalių rekvizitai ir parašai

|  |  |
| --- | --- |
| **Kazlų Rūdos savivaldybė** | **VšĮ Kauno kolegija** |
| Adresas: | Atgimimo g. 12, 69449Kazlų Rūda, Lietuva | Adresas: | Pramonės pr. 20, 50468Kaunas, Lietuva  |
| Tel.: | (8 343) 95276 | Tel.: | (8 37) 352324 |
| El. paštas: | priimamasis@kazluruda.lt | El. paštas: | rastine@go.kauko.lt |
| JA kodas: | 188777932 | JA kodas: | 111965284 |
| A/S: | LT47 7300 0100 8716 3022 | A/S: | LT28 7300 0100 0222 9776 |
| Bankas: | AB „Swedbank“ | Bankas: | AB „Swedbank“ |
| Banko kodas: | 73000 | Banko kodas: | 73000 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Meras Mantas Varaška | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Direktorius Andrius Brusokas |